Teo Trandafir a dezvăluit trucul care o ajută să scape de pofta de mâncare. Vedeta a dezvăluit metoda la care s-a gândit, iar aceasta a dat roade, după cum a recunoscut.
Îndrăgita prezentatoare de televiziune a slăbit foarte mult în urmă cu câțiva ani. Aceasta a dezvăluit trucul pe care l-a folosit și care a ajutat-o foarte mult în acest proces.
Teo Trandafir a reușit să slăbească 60 de kilograme și a spus cum reușește să se mențină datorită unui truc pe care îl pune în aplicare pentru a nu mai avea poftă de mâncare.
“Nu mi-e poftă niciodată de nimic. Am inventat o chestie. În momentul în care mi-e poftă, spun următorul text: ‘Tu ce ești, un câine legat de calorifer, care poftește la masa stăpânului sau inteligență superioară?’
Mă închipui legată de calorifer, bălind la masa omului. Numai când aud că bălesc, nu”, a spus prezentatoarea în podcastul său, Gând la Gând cu Teo, în care a invitat-o pe Carmen Tănase.
Invitata sa i-a spus prezentatoarei că a încercat acest truc, însă nu a putut să-l pună în aplicare, deoarece nu-și imaginează cum ar fi să fie câine și să nu îi placă acest lucru. Actrița i-a n spus gazdei sale să găsească altă variantă, cum ar fi un om.
Teo Trandafir are mai multe trucuri pe care le pune în aplicare pentru a se menține în formă. Unul dintre secretele vedetei de televiziune este faptul că nu uită niciodată să se hidrateze. Acest obicei o ajută foarte mult.
De asemenea, prezentatoarea ține cont și de cantitate. Vedeta nu are o dietă strictă, ci mănâncă tot ce își dorește, dar cu moderație, în cantități cât mai mici.
“Secretul, din punctul meu de vedere, este să te hidratezi foarte bine mai ales dimineață și apoi să mănânci tot ce vrei cu măsură și în cantități foarte mici.
Nu am o dietă anume, mănânc ce vreau, ce am, ce se poate, dar în cantități cât se poate de mici”, a declarat Teo Trandafir pentru spectacola.ro.
În plus, în cadrul unui interviu pentru Unica, prezentatoarea a spus care sunt alimente pe care nu le consumă niciodată, precum carnea de miel. Teo Trandafir a încercat acest preparat acum ceva timp, însă nu mai vrea să repete experiența.